recursal/SuperWikiNEXT-32B huggingface dataset:
**Sir John Ponsonby Conroy**, (lahir di Caerhun, Caernarfonshire, 21 Oktober 1786 – meninggal di Arborfield, Berkshire, 2 Maret 1854) merupakan seorang mantan tentera/ketenteraan Tentera/Ketenteraan Darat inggris yang pernah menjadi ketua ajutan Putera Edward, Adipati Kent dan Strathearn. Sepeninggal Putera Edward, Conroy kemudian bertugas sebagai pengawas kewangan istana untuk isteri dan anak perempuan putera Edward, Puteri Victoria dari Saxe-Coburg-Saalfeld dan Puteri Alexandrina Victoria dari Kent, yang saat itu menjadi ratu masa hadapan Britania Raya pada semasa itu.

Kehidupan peribadi
------------------

Conroy ialah anak laki-laki dari dari pasangan John Ponsonby Conroy dan Margaret Wilson. Ayahnya ialah seorang peguam Bettyfield di County Roscommon dan ibunya merupakan anak dari Francis Vernon Wilson dari Tully di County Longford. Conroy dididik secara peribadi di Dublin. Pada 1803, ia ditugaskan sebagai Leftenan Dua di Royal Artillery dan segera dipromosikan menjadi Leftenan Satu. Dua tahun kemudian, ia mendaftar di Akademi Tentera/Ketenteraan Kerajaan di Woolwich. Ia memulakan pengalaman berperangnya ketika terlibat dalam Perang Napoleon. Meski demikian, Conroy tidak terlibat selama Perang Semenanjung (Peninsular War) atau Kempen Waterloo kerana pengalaman keterlibatannya dalam perang dinilai masih kurang dan hal ini juga menjadi olok-olok oleh beberapa perwira lain. Pada 26 Desember 1808, ia menikah dengan Elizabeth Fisher, puteri seorang Kolonel (yang kemudian menjadi Mejar Jendral) Benjamin Fisher. Selepas menikah, Conroy bekerja bersama ayah mertuanya dan memegang sejumlah kedudukan pentadbiran di inggris. Pada tahun 1811, Conroy dipercaya sebagai Kapten Kedua dan ajutan Kor Driver Artileri pada 6 tahun berikutnya. Hal ini banyak dianggap sebagai keuntungan peribadi kerana penyambungan perkawinannya dengan puteri Benjamin Fisher.

Rujukan
-------

1. 1 2 3 4 5 6 7 8 9 10 11 12 13  (Inggeris) "Sir John Conroy (1786-1854)". *Royal Berkshire History*. 2013. Dicapai pada 31 Januari 2020. `|first=` missing `|last=` (bantuan)
Rencana ini memaparkan nama orang Korea; nama keluarganya *Han*.

**Han Seung-yeon** (lahir 24 Julai 1988) ialah seorang penyanyi, penari dan pelakon Korea Selatan. Beliau dikenali sebagai bekas ahli dan penyanyi vokal utama kumpulan wanita Korea Selatan, Kara.

Karier
------

Han Seung-yeon dilahirkan pada 24 Julai 1988, di Seoul, Korea Selatan. Beliau meninggalkan Korea Selatan untuk menyambung pelajaran di Sekolah Tinggi Tenafly, New Jersey, Amerika Syarikat. Walau bagaimanapun, beliau keluar dari sekolah tinggi untuk menceburi karier nyanyian. Selepas kembali ke Korea Selatan, beliau membuat kemunculan pertamanya sebagai penyanyi pada 29 Mac 2007 sebagai ahli Kara along with Park Gyu-ri, Nicole Jung dan Kim Sunghee. Semasa tempoh beliau bersama kumpulan ini, beliau lulus peperiksaan kelayakan sekolah tinggi, Ujian Keupayaan Scholastic Kolej dan diterima masuk ke dalam Universiti Kyung Hee dalam jurusan teater dan filem.

Pada tahun 2016, beliau menyertai J WIDE Company.

### Kara (2007-2016)

Kara membuat kemunculan pertama dalam *M! Countdown* pada bulan Mac 2007 menerusi lagu single pertama mereka, "Break It" dari album *The First Blooming*. Pada awal tahun 2008, Kim Sunghee meninggalkan kumpulan ini kerana desakan keluarga. Beliau digantikan oleh Goo Hara dan Kang Jiyoung dan kumpulan ini membuat kemunculan kembali menerusi "Rock U" pada bulan Julai 2008.

Rujukan
-------

1. ↑  Mark Russell (29 April 2014). *K-Pop Now!: The Korean Music Revolution*. Tuttle Publishing. m/s. 94. ISBN 978-1-4629-1411-1.
2. 1 2  (Korea) Kara's Han Seung-yeon - "I know I was privileged to attend Tenafly High School"
3. ↑

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Han Seung-yeon*** |

* Han Seung-yeon di Twitter (Korea)
* Han Seung-yeon di Instagram

Templat:Kara

| * l
* b
* s
Korea Drama Awards Anugerah Selebriti Hallyu |
| --- |
| 
* Bae Yong-joon (2008)
* Lee Min-ho (2011)
* Kim Soo-hyun (2014)
* Kim Soo-hyun, Chanyeol (2015)
* Han Seung-yeon (2016)
* Kwon Mina, Park Gyu-ri (2017)
* Hwang Chan-sung, Cha Eun-woo (2018)
* Ong Seong-wu (2019)

 |
**Kundgol** ialah sebuah Bandar panchayat dalam daerah Dharwad di negeri Karnataka, India.

Demografik 2001
---------------

Menurut bancian India pada tahun 2001, Kundgol memiliki bilangan penduduk seramai 16,837. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001
---------------

Menurut bancian India pada tahun 2001 Kundgol memiliki kadar pendidikan (kebolehan membaca) 64%, melebihi kadar purata kebangsaan 59.5%; dengan 59% lelaki dan 41% wanita mampu membaca. 12% dari populasi berusia di bawah 6 tahun. (2001)

 Kuil Shri Shambhulingeshwara di Kundgol, Karnataka
 Kuil Shri Shambhulingeshwara di Kundgol, Karnataka
 Kuil Shri Shambhulingeshwara di Kundgol, Karnataka
 Kuil Shri Shambhulingeshwara di Kundgol, Karnataka

Rujukan
-------

1. ↑  Bancian India 2001 (sumber Wikipedia Inggeris) ^ Bancian India 2001: Data dari Bancian 2001, termasuk kampong, pekan, dan bandar (Provisional). Jawatan kuasa Bancian India. Diarkib dari asal 16-06-2004. / "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16.. Dicapai 2008-11-01.

Pautan luar
-----------

* National Portal of India
* Kundgol Shambulingeshwara temple on Google Maps

1. SAMAVASARAN (Research Articles-2015), Dr. Appanna N. Hanje, Vidyashree Prakashan, Alagawadi. Cell-9886592927
**Majalah IM** merupakan sebuah majalah berbahasa Melayu yang diterbitkan di Malaysia. Ia diterbitkan secara bulanan.

Majalah IM berkonsep teknologi dan perniagaan, terutamanya mengkhususkan kepada perniagaan melalui Internet.

Majalah IM ini telah diasaskan oleh Team Flarebiz dengan kerjasama dan bantuan kuat daripada usahawan Internet tempatan seperti SmartZul, Kak G, Zamri Nanyan, Alang, Irwan Dahnil, Syed Ikhwan, Fuad Latip, Amar Mahmood, Shamsuddin Kadir, Mohd Amirol, Noorizam Shah, Md Pai, Kartunis Ubi, Sham Raja Adsense dan ramai lagi yang terlibat secara tidak langsung. Selain itu, Majalah IM juga telah dibantu oleh Krew Majalah IM seperti Norakmal Jasni, Rawaida, Ridzuan Richie, Fatin Pauzi dan Mohd Muslim. Tidak lupa juga kepada pemilik bersama iaitu saudara Rusdy Ahmad(BOB).

Matlamat Majalah IM secara ringkas adalah seperti di bawah:

Supaya dapat menyedarkan rakyat Malaysia tentang perniagaan Internet.  

Supaya lebih ramai berminat dengan perniagaan Internet  

Supaya lebih ramai newbie bersemangat ingin terus bergiat dengan perniagaan Internet.  

Supaya dapat mengetahui tip perniagaan daripada pakar.  

Ingin menjadikan ezine ini sebagai medium menyebarkan informasi yang tepat mengenai perniagaan Internet.  

Ingin menjadi ezine perniagaan Internet no 1 di Malaysia.  

Ingin menjadi sumber informasi tentang apa yang berlaku dalam arena perniagaan Internet.  

Sebagai medium sesuai para IM untuk menyuarakan pendapat.

Pautan luar
-----------

* (Melayu) Majalah IM
**Mac OS X v10.5 "Leopard"** ialah salah satu daripada sistem pengendalian (OS) yang dikeluarkan oleh syarikat Apple Inc. Popular juga sebagai Leopard, OS ini merupakan OS yang ke-6 dalam siri Mac OS X terbitan Apple. Ia menawarkan sejumlah besar penambahbaikan berbanding OS sebelumnya, Mac OS X v10.4 "Tiger". Leopard telah dilancarkan pada 26 Oktober 2007 dan ditawarkan dalam dua kelainan, iaitu versi "desktop" untuk komputer peribadi, yakni komputer meja dan komputer riba serta "server" untuk pelayan-pelayan skala besar. Apple memberikan tawaran untuk menaik taraf kepada Mac OS X v10.5 Leopard pada harga munasabah. Dalam MacWorld 2008, CEO Apple Steve Jobs menyatakan bahawa sejumlah 20% daripada pengguna Mac terdiri daripada pengguna Leopard.

Menurut Apple, Leopard mengandungi lebih kurang 300 penambahbaikan berbanding OS sebelumnya. Antara aspek yang dinaik taraf termasuklah komponen sistem pengendalian teras, aplikasi-aplikasi yang disertakan bersama dan juga kemudahan untuk pembangun program. Leopard juga memperkenalkan sistem "desktop" yang lebih baik berbanding OS sebelumnya, dengan Dock yang baru, Stacks, menu separa telus, Finder yang menyajikan Cover Flow, yang sebelum ini hanya boleh dilihat dalam iTunes. Selain itu, sokongan untuk aplikasi GUI 64 bit juga boleh didapati dalam Leopard.

Apple tidak melancarkan Leopard pada tarikh yang dijanjikan pada asalnya oleh Steve Jobs kerana sibuk dengan pembangunan iPhone. Semasa perbincangan pada tahun 2005, Apple merancang untuk melancarkan Leopard pada akhir tahun 2006 atau pada awal tahun 2007. Walau bagaimanapun, pada 12 April 2007, Apple mengeluarkan kenyataan bahawa mereka akan melancarkan Leopard pada Oktober 2007 lantaran sibuk dengan pembangunan iPhone.

Fungsi baru dan yang diubah
---------------------------

### Fungsi untuk pengguna tipikal

Apple mengiklankan Leopard mempunyai 300+ fungsi baru. Antaranya termasuklah;

1. Automator edisi baru
2. Back to my Mac
3. Boot Camp
4.

Pautan luar
-----------

* Mac OS X 10.5

1. ↑
**Gunung Bekok** merupakan sebuah gunung yang terdapat di Daerah Segamat, Johor, Malaysia. Tingginya 950 meter.

Terdapat Hutan Lipur Sungai Bantang Bekok yang mempunyai keluasan 400 hektar di kaki gunung tersebut. Gunung Bekok mempunyai kawasan hutan Dipterokarp Bukit, dan hutan Dipterokarp Atas. Gunung ini terletak di kawasan Labis. Dikatakan gunung ini mempunyai spesies tumbuhan dari kumpulan terancam seperti pokok redan yang mana buahnya boleh dimakan tidak kurang juga spesies serangga yang tidak diketahui nama serta jarang dilihat. Landskap yang turut menarik perhatian pelancong ialah Air Terjun Sungai Bantang. 

Hutan lipur ini mula ditubuhkan pada tahun 1989 dan dimajukan dengan pesatnya pada tahun 1990. Kawasan ini terletak di dalam Hutan Simpan Labis dan berada di Kompartmen 17 seluas 210.93 hektar dan Kompartmen 18 seluas 156.28 hektar. Jarak antara Air terjun Sungai Bantang dengan bandar Segamat iaitu lebih kurang 64 km. dan 8 km dari Pekan Bekok. Tema "Destinasi Rekreasi Luar Anda" telah di perkenalkan oleh Jabatan Hutan Daerah Segamat bagi tujuan perkhemahan dan perkelahan.

Kemudahan
---------

Terdapat kemudahan asas yang telah disediakan seperti jambatan, tangga, tempat meletak kenderaan, tempat riadah, tandas awam, tempat persalinan pakaian dan sebagainya. Bagi mereka yang gemar berkhemah, kawasan tapak perkhemahan ada disediakan di sekitar hutan lipur ini.

Rujukan
-------

1. ↑  32 sertai Ekspedisi Gunung Bekok
2. ↑  wj\_01 : PESERTA Ekspedisi Gunung Bekok bergambar beramai-ramai sebelum
**Josip Vidmar** (14 Oktober 1895 – 11 April 1992) pengkritik, penulis esei dan ahli politik Slovenia. Beliau menjadi Presiden Parlimen Sloveniad ari tahun 1944 sehingga 1946 dan dari tahun 1952 hingga 1976 beliau menjadi Presiden Akademi Sains dan Kesenian Slovenia. Selain itu beliau juga pernah menjadi keua Pusat Penyelidikan Akademi dari tahun 1950 sehingga 1964.

Hasil kerja
-----------

### Penterjemahan

Vidmar telah menterjemah beberapa karya dari bahasa Rusia, Perancis, Itali, Jerman, Czech, Croatia dan Serbia ke dalam bahasa Slovene. Antara karya pengkarya yang diterjemah adalah Aleksey Arbuzov, Gogol, Griboyedov, Krleža, Molière, Nušić, Pushkin, Aleksey Tolstoy dan beberapa orang penulis lain.

### Buku esei

* *Literarne kritike*
* *Meditacije*
* *Polemike*
* *Dnevniki*
* *Obrazi*

Pautan luar
-----------

* Kategori berkenaan Josip Vidmar di Wikimedia Commons

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Norway
* Perancis (data)
* Jerman
* Amerika Syarikat
* Republik Czech
* Belanda
* Poland

 |
| Lain-lain | 
* Aplikasi Berfaset Terminologi Subjek
* SUDOC (Perancis)
	+ 1

 |
Makmal komputer di kampus SUNY Purchase
**Makmal komputer** ialah ruang di mana perkhidmatan komputer disediakan kepada komuniti tertentu. Ini biasanya perpustakaan awam dan institusi akademik. Secara amnya, pengguna mesti mematuhi dasar pengguna tertentu untuk mengekalkan akses kepada komputer. Ini biasanya terdiri daripada peraturan seperti tiada aktiviti yang menyalahi undang-undang semasa penggunaan atau percubaan untuk memintas sebarang perisian keselamatan atau kawalan kandungan semasa menggunakan komputer. Makmal komputer selalunya tertakluk kepada had masa, ini untuk membolehkan lebih ramai orang berpeluang menggunakan makmal. Ia juga biasa untuk kelayakan log masuk peribadi diperlukan untuk akses. Ini membolehkan institusi menjejaki aktiviti pengguna untuk sebarang kemungkinan penggunaan penipuan. Komputer di makmal komputer biasanya dilengkapi dengan akses Internet, pengimbas dan pencetak dan biasanya disusun dalam baris. Ini adalah untuk memberikan stesen kerja pandangan yang sama untuk memudahkan kuliah atau pembentangan, dan juga untuk memudahkan kerja kumpulan kecil. Bagi sesetengah institusi akademik, komputer riba pelajar atau troli komputer riba  mengambil tempat makmal komputer khusus. Walau bagaimanapun, makmal komputer masih mempunyai tempat dalam aplikasi yang memerlukan perisian atau perkakasan khas yang tidak mudah diakses dalam komputer peribadi.

Galeri
------

* 
*

Rujukan
-------

1. 1 2 3  McCampbell, Atefeh S; Liedlich, Fred (1996). "Ethics and the Student Computer Lab". *Journal of Business Ethics*. **15** (8): 897–900. doi:10.1007/BF00381857. JSTOR 25072815.
2. ↑  van den Blink, Claire C. "Uses of Labs and Learning Spaces". *Educause Review*. Educause Review. Dicapai pada 4 November 2015.
3. 1 2  Hawkins, Brian; Oblinger, Diana G. "The Myth about the Need for Public Computer Labs". *Educause Review*. Educause Review. Dicapai pada 4 November 2015.
4. ↑
Jangan dikelirukan dengan Hashim Jasin.
**Hashim Yassin** merupakan salah seorang aktivis teater Malaysia. Beliau dilahirkan pada 1947 dan meninggal pada 2 Oktober 1991.

Hashim merupakan aktivis teater yang aktif dengan menghasilkan banyak karya-karya teater sekitar tahun 1960 sehingga keakhir hayatnya pada tahun 1991.

Beberapa pencapaian hashim dalam bidang teater yang lain :-

* Drama Misteri
* Drama Inflakasta
* Drama Joget Gelombang Beralun
* Drama Simbol Dua Jari
* Drama Paku Alam

Hashim terkenal sebagai pengarah dan penulis yang kreatif kerana banyak mencipta teater yang menggunakan teknik penataan cahaya. Dan diiktiraf sebagai penata cahaya terbaik. 

Sejarah penglibatan Hashim bermula di kampung beliau iaitu di Sayong Lembah, Kuala Kangsar, Perak. Hashim melibatkan diri dalam pementasan sandiwara di kampung beliau sekitar umur beliau belasan tahun. 

Pada umur semuda itu beliau mula belajar menulis skrip pementasan drama dan belajar seni pementasan dari seorang kenalan lama beliau iaitu cikgu Md Sani.

Pencapaian
----------

1. Sasau
2. Hadiah Sastera Malaysia (1983) - Drama *Imbas*

Rujukan
-------

1. ↑  Inikah 'kejayaan' teater kita?[*pautan mati kekal*]
2. ↑  Paku Alam: karya Hashim Yassin
3. ↑  Inspirasi Sasau

Pautan luar
-----------

*
**Metro Mekah**, atau rasminya dalam bahasa Arab: *Al Mashaaer Al Muqaddassah Metro* bermaksud *Kereta api Tanah Suci* adalah perkhidmatan kereta api sepanjang 18.1 kilometer di kota Mekah , Arab Saudi yang mula dibuka pada November 2010. Kereta api ini dikendalikan oleh China Railway Construction Corporation Limited (CRCC) bagi memberi perkhidmatan pengangkutan melalui rel kepada jemaah haji antara Arafah ke [Mina]]. Sistem pengangkutan kereta api ini diperlukan untuk mengangkut 3 juta jemaah haji serentak. Laluan kereta api yg dibuka ini adalah **Metro Mekah Laluan B** iaitu sebahagian daripada 4 laluan yang dicadangkan untuk Metro Mekah.

Latar belakang
--------------

Metro Mekah adalah sistem pengangkutan jemaah haji antara tempat suci di Mekah, Arafah , Muzdalifah dan Mina untuk mengurangkan kesesakan yang disebabkan oleh bas dan kereta semasa Haji. Ia juga akan membawa jemaah melaksanakan ibadah Umrah sepanjang tahun. Sebaik sahaja selesai, kerajaan Arab Saudi menganggarkan 53.000 buah bas akan hilang dari jalan raya yang sesak.

Metro Mekah itu dibuka pada 13 November 2010 untuk memudahkan jemaah mengerjakan haji antara 25 dan 29 November 2010 dan seterusnya.Kapasiti penumpang sekitar 35% dengan perlindungan kereta api automatik untuk membantu memandu manual. 

Ketinggian landasan berbeza-beza di antara 8 meter dan 10 meter Ia direka bentuk untuk membawa sehingga 72.000 penumpang semasa Haji 2011.Kereta api ini menggunakan roda keluli konvensional kepada teknologi kereta api, ia kadang-kadang disebut sebagai ' monorail '.

Petugas sementara dari KTMB
---------------------------

Presiden Kereta api Tanah Melayu Berhad (KTMB), Dr Aminuddin Adnan menyatakan bahawa Makkah Mass Rail Transit Co. telah meminta KTMB menambah petugas dari 65 kepada 200 orang pada tahun 2011.

Rujukan
-------

1. 1 2
2. ↑  Musim haji: Makkah Metro tambah jumlah pekerja KTMB
Kampung Guar terletak berhampiran pekan Manong iaitu lebih kurang 10 km menghilir.

Bancian terkini terdapat lebih kurang 200 buah keluarga dari pelbagai latarbelakang etnik melayu bumiputera.

Kegiatan ekonomi didominasi dengan kegiatan pertanian yg menjadi tradisi turun temurun. Selain yg berkerja sebagai peniaga, sektor swasta dan kerajaan.

Masih terdapat bendang untuk bertanam padi, pekebun kecil getah dan sawit, penternakan lembu dan tanaman kontang pisang, jagung koko dan sebagainya.

Masih dipenuhi dusun buahan seperti durian, rambutan, manggis, langsat, mempelam dan lain-lain buah kayu.

Terdapat sebatang anak sungai yg masih terpelihara kejernihannya. Dibahagian hulunya terdapat pusat rekreasi seisi keluarga untuk berkelah, mandi manda dan aktiviti luar santai.

**Kampung Guar** boleh merujuk pada beberapa perkara, antaranya adalah:-

* Kampung Guar, Manong, Negeri Perak
* Kampung Guar, Kodiang, Kedah

Ikon nyahkekaburan Laman nyahkekaburan ini menyenaraikan rencana-rencana mengenai tempat-tempat geografi berlainan dengan nama yang sama.  
  Jika pautan dalam membawa anda ke sini, anda boleh menukar pautan itu untuk ditujukan secara terus ke rencana yang ingin ditujukan.
Bagi pangkat jeneral tentera darat, untuk perbandingan dengan pangkat spesifik jeneral ketumbukan, lihat jeneral.
Lencana bahu uniform bagi  
*général d'armée*
**Jeneral ketumbukan** (army general) adalah sejenis gelaran yang digunakan dalam banyak negara untuk menunjukkan pangkat jeneral yang secara umumnya memerintah sebuah ketumbukan di medan perang. Jeneral ketumbukan biasanya adalah pangkat tertinggi yang digunakan dalam masa aman.

Kedudukan setaraf dalam negara Komanwel, A.S. dan beberapa negara yang lain hanya disebut Jeneral, pangkat empat bintang, atau secara tidak rasmi "jeneral penuh". 

Gelaran "jeneral ketumbukan" tidak boleh dikelirukan dengan pangkat "Jeneral Angkatan Darat" (General of the Army) , yang lebih kanan, dan setaraf dengan Marsyal atau Fil Marsyal negara lain.

Lihat juga
----------

* Jeneral Ketumbukan (Soviet)
* Jeneral Ketumbukan (Kerajaan Beraja Yugoslavia)
* Jeneral Ketumbukan (Rusia)
* Jeneral Ketumbukan (Perancis)
* Jeneral Ketumbukan (Jerman Timur)
* Jeneral
* Pangkat dan lencana pegawai tentera NATO

Rujukan
-------
**Gunung Padang** yang terletak di Terengganu mempunyai ketinggian setinggi 1,314 meter (4,314 kaki).

Gunung Padang mempunyai hutan Dipterokarp Bukit, hutan Dipterokarp Atas, dan hutan Montane. Terdapat banyak flora di gunung ini yang mempunyai nilai perubatan.

Kajian botani yang dilakukan di Gunung Padang, Terengganu, berdasarkan tiga ekspedisi (1937, 1969 dan 2010) menghasilkan senarai semak bagi 509 spesies tumbuhan vaskular dalam 254 genera dan 110 keluarga. Keluarga terbesar ialah Rubiaceae (21 genera, 66 spesies), diikuti oleh Palmae (12 genera, 37 spesies) dan Zingiberaceae (9 genera, 19 spesies) dan generis yang paling spesifik ialah Ardisia (13 spesies) dan Pinanga, Aglaia, Ficus dan Syzygium, masing-masing dengan 10 spesies. 

Kira-kira 17% (85 taksonomi) adalah endemik kepada Semenanjung Malaysia di mana 12 taksiran adalah tipis endemik dan hanya diketahui dari G. Padang. Flora menunjukkan hanya hubungan yang rendah dengan flora poket Borneo atau Riau dan hutan puncak adalah jauh berbeza daripada julat utama dengan ketiadaan Ericaceae dan kekurangan epifit. Sangat sedikit diketahui mengenai diet Tenuk, Tapirus indicus, di Semenanjung Malaysia dan untuk kali pertama buah Erycibe griffithii (Convolvulaceae) dilaporkan sebagai dimakan dalam kuantiti banyak oleh Tenuk.

Rujukan
-------

1. ↑  A Field Guide to the Birds of Peninsular Malaysia and Singapore, By Allen Jeyarajasingam
2. ↑  THE BOTANY OF GUNUNG PADANG, TERENGGANU, MALAYSIA

Pautan luar
-----------

*
**Magisterium** ialah sebuah pihak berkuasa dalam hal pengajaran dalam (khususnya) Gereja Katolik Rom. Kata ini berasal dari kata bahasa Latin *magisterium* yang perkataan aslinya bermakna *pejabat presiden/pemimpin/pengarah/pengawas* atau yang lainnya (juga khususnya, walau jarang dipakai, pejabat guru/pengajar/instruktur kanak-kanak muda) atau bermakna ajaran, arahan atau nasihat.

Dalam Gereja Roman Katolik perkataan "Magisterium" merujuk kepada kuasa Gereja untuk mengajar ajaran Gereja. Kuasa ini dimanifestasikan dalam *keuskupan*, iaitu pengumpulan semua uskup Gereja, yang dipimpin oleh Uskup Rom (Paus) yang mempunyai kuasa atas uskup lain, baik secara peribadi dan institusi, yang juga mempunyai kuasa atas setiap Katolik secara langsung. Menurut doktrin Katolik, Magisterium boleh mengajar atau menafsirkan kebenaran Kepercayaan Gereja, dan ia melakukannya dengan atau tanpa status maksum.

"Tugas menafsirkan Firman Tuhan pada asalnya telah diamanahkan sepenuhnya kepada Magisterium Gereja, iaitu Paus dan para Uskup dalam Gereja-Nya" ( Katekismus Gereja Katolik ).

Pautan luar
-----------

* The Canonical Safeguarding of the Word of God by Jaime B. Achacoso, J.C.D. Philippine Canonical Forum, Isipadu II, January-December 2000.
* Tradition and Living Magisterium Article in the 1913 Catholic Encyclopedia
* Truth in the Magisterium - Pope John Paul II

1. ↑  (Katekismus Gereja Katolik, hlm. 85)
2. ↑  Lewis and Short
Kedua-dua Menara Berkembar Petronas disambungkan oleh sebatang jejantas udara.
**Jejantas udara** ialah sejenis jejantas yang berbentuk jambatan pejalan tertutup antara dua bangunan untuk melindungi pejalan kaki daripada keadaan cuaca buruk. Biasanya, jejantas udara adalah milik perniagaan, iaitu bukan ruang awam. Selalunya, jejantas udara menyambungkan tingkat-tingkat terendah di atas tingkat bawah (aras tanah), tetapi ada yang jauh lebih tinggi, seperti di Menara Berkembar Petronas, SWFC dan Kingdom Centre. Ruangan dalam bangunan yang dihubungkan oleh jejantas ini biasanya dikhususkan kepada perniagaan runcit, jadi kawasan sekitar jejantas boleh berfungsi seperti pusat beli-belah. Kawasan bukan perdagangan yang mempunyai bangunan yang sebegitu rapat, seperti kampus universiti, juga boleh ada jejantas udara atau terowong bawah tanah sebagai penghubung antara bangunan.

Rangkaian jejantas udara terbesar di dunia ialah sistem "+15 Walkway" di Calgary, Alberta, Kanada, iaitu menjangkau 16 km (10 batu), tetapi sistem ini terputus-putus kerana tidak menyambungkan semua bangunan di pusat bandaraya. Rangkaian jejantas udara selanjar yang terbesar pula, iaitu Minneapolis Skyway System, menjangkau 8 batu (13 km) dan menghubungkan 69 blok di pusat bandar Minneapolis.

Faktor alam sekitar
-------------------

Selain keselamatan dan kemudahan pengguna, sebab utama pembinaan jejantas udara adalah untuk mengurangkan kesesakan lalu lintas, mengurangkan pencemaran udara dari kenderaan dan mengasingkan orang ramai daripada kebisingan jalan raya. Sesetengah bandaraya (cth. Spokane, Washington) telah memberikan analisa rumit kepada sistem jejantas udara dengan menggunakan model komputer untuk mengoptimumkan reka letak jejantas udara.

Lihat juga
----------

* Jejantas
* Laluan atas
* Struktur pengasingan pejalan kaki
* Pedway

Rujukan
-------

1. ↑  *Carbon monoxide dispersion analysis in downtown Spokane*, ESL Inc. Sunnyvale, (1973)
**Jek** ialah sejenis alat yang digunakan untuk mengangkat muatan berat. Jek menggunakan ulir skru atau silinder hidraulik untuk menjana kuasa linear yang tinggi.

Jek mekanikal
-------------

 Skru jek bahagian penting jek kereta paling ringkas yang masih digunakan.
Seorang kru sedang menyediakan jek NASCAR
Contoh jek mekanikal ialah **jek kereta**, **jek lantai** atau **jek garaj** yang digunakan untuk mengangkat kenderaan untuk kerja penyelenggaraan dan pembaikian. Jek kereta biasanya menggunakan kuasa mekanikal untuk membolehkan manusia mengangkat kenderaan dengan kuasa manual sendirian. Jek yang lebih berkuasa menggunakan kuasa hidraulik untuk memberikan kuasa angkatan yang lebih besar dan tinggi. Jek mekanikal selalunya dinilai untuk kapasiti angkatan yang maksimum (contohnya 1.5 tan atau 3 tan).

Jek hidraulik
-------------

**Jek hidraulik** menggunakan bendalir tidak mampat yang ditekan ke dalam silinder oleh pam pelocok. Minyak digunakan kerana ia melincir dan stabil. Apabila pelocok itu menarik, ia mengeluarkan minyak dari takungannya melalui satu injap semakan sedutan ke dalam kebuk pam. Apabila pelocok itu menuju ke depan, ia menolak minyak itu melalui injap semakan keluar ke dalam silinder. Bola injap sedutan yang berada di dalam kebuk akan terbuka setiap kali pergerakan pelocok. Bola injap keluar yang berada di luar kebuk akan terbuka bila minyak ditolak ke dalam silinder. Pada masa ini, bola sedutan di dalam kebuk dipaksa menutup dan tekanan minyak akan terbina di dalam silinder.

Jek rumah
---------

**Jek rumah** ialah alat mekanikal yang kegunaan utamanya untuk mengangkat rumah dari tapaknya. Beberapa siri jek dan anduh kayu untuk menyokong struktur akan digunakan dalam proses ini. Proses akan diulang sehingga ketinggian yang diingini tercapai. Jek rumah boleh juga digunakan untuk mengangkat batang rasuk yang terbina ataupun untuk memasang struktur batang rasuk yang baru.

Jek bebenang
------------

**Jek bebenang** ialah jek hidraulik yang sofistikated yang mencengkam dan mengangkat kabel keluli. Jek bebenang boleh mengangkat muatan ratusan tan dan sering digunakan dalam pembinaan dan kejuruteraan.

Jek asap
--------

Gambar jek asap dalam *A Treatise of Mechanics* (1826)
**Jek asap** ialah jek yang mendapat tenaganya dari turus udara menaik atau asap. Ia dianggap sebagai contoh terawal turbin stim dan enjin stim. Jek asap mula diterangkan oleh Taqi al-Din dalam bukunya *Al-Turuq al-samiyya fi al-alat al-ruhaniyya* (*Kaedah menakjubkan mesin spiritual*, 1551)

Bagaimana Jek hidraulik berfungsi
---------------------------------

Jek Hidraulik Berfungsi dengan silinder hidraulik yang naik dan turun.

Rujukan
-------

1. ↑  Hassan, Ahmad Y. "Taqi al-Din and the First Steam Turbine". *History of Science and Technology in Islam*. Dicapai pada 2008-03-29.
2. ↑  Lucy, Nguyen. "How does a hydraulic jack work?". Dicapai pada 2018-05-15.
**Kampung Kesang Jaya** merupakan sebuah kawasan penempatan untuk tapak rumah yang terletak di Kampung Kesang Tua di Jasin, Melaka. Kawasannya terletak lebih kurang 6 kilometer dari bandar Jasin dan lebih kurang 30 kilometer dari Bandaraya Melaka Bersejarah.

Sejarah
-------

Bermula dari kawasan Hutan Simpan Ayer Panas, kawasan ini pernah dijadikan tempat penanaman ubi kayu ketika di zaman pemerintahan Jepun. Melalui perancangan yang dibuat oleh pihak Kerajaan Negeri Melaka pada tahun 1972, kawasan ini telah disediakan pelan tentu ukur untuk tapak-tapak perumahan dengan purata keluasan ¼ ekar bagi setiap lot untuk dianugerahkan kepada masyarakat setempat yang mana ketika itu dikenali sebagai Kampung Baru Ayer Panas.

Kawasan ini telah mula diduduki seawal tahun 1977. Ketika itu terdapat hanya 5 buah rumah, dan bekalan air diambil dari perigi yang digali berdekatan dengan paya di dalam kawasan ini. Di antara mereka ialah En. Baharim bin Hassan dan Tn. Hj. Minhad bin Embi merupakan antara orang Melayu yang pertama mendirikan rumah kediaman di kawasan ini. Seterusnya, diikuti oleh Encik Kerk Chee Yong dan Encik Teh Kim Swee bagi masyarakat Cina serta Encik Mardusiva bagi masyarakat India. Selepas mereka, ramai lagi mengikut jejak langkah mereka sehinggalah terbentuknya sebuah perkampungan terancang yang terdiri dari berbilang kaum yang dikenali sekarang sebagai "Kampung Kesang Jaya".

Kemudahan awam yang pertama dibina di kampung ini ialah surau yang dibina mengunakan kayu sepenuhnya, dimana ia telah dibina pada tahun 1988 secara bergotong-royong oleh masyarakat setempat untuk kemudahan beribadat pada masa itu. Dengan bertambahnya bilangan rumah-rumah kediaman secara berperingkat-peringkat, secara tidak langsung kemudahan-kemudahan asas juga telah diwujudkan oleh kerajaan seperti bekalan elektrik pada tahun 1978, bekalan air pada tahun 1981, saliran longkang, talian telefon dan jalan raya. Selain itu, pelbagai kemudahan awam juga telah diwujudkan atau diperbaiki semula seperti Surau An' Nur Kesang Jaya, Balai Raya Kampung Kesang Jaya, Perpustakaan Desa Kesang Jaya, telefon awam, tadika, taska, Pusat Masakan An' Nur Kesang Jaya, padang bola, gelanggang dan gerai-gerai.
**MDK** telah ditubuhkan dan diwartakan pada 1 September 1979. Pengisytiharan MDK telah dibuat oleh Duli Yang Maha Mulia Paduka Seri Sultan Idris Al Mutawakkil Alallahi Shah Ibni Almarhum Sultan Iskandar Shah Kaddasallah pada 5 September 1979. Sebelum penubuhan Majlis Daerah Kerian (MDK), satu pentadbiran di peringkat kerajaan tempatan telah ditubuhkan bagi memainkan fungsi dan peranannya mentadbir dan mengurus pentadbiran di peringkat daerah yang dikenali sebagai Lembaga Bandaran Kerian pada 1 Julai 1975.

**Misi & Visi**

MISI

KERIAN SEBAGAI PERBANDARAN LESTARI DAN MAMPAN

  

VISI

MEMPERKASAKAN PERKHIDMATAN TADBIR URUS, BERPAKSIKAN KUALITI, KETELUSAN DAN KECEKAPAN BAGI MEMENUHI KEHENDAK PELANGGAN

**FUNGSI DAN PERANAN**

Melaksanakan dasar-dasar kerajaan persekutuan dan negeri terutamanya dasar pembangunan Negara dan wawasan 2020.
Merancang, melaksana dan mengawal semua aspek pembangunan fizikal dengan berasaskan kepada rancangan pemajuan, kehendak undang-undang, piawaian perancangan dan polisi-polisi yang diterima pakai oleh Majlis.
Menyedia dan meningkatkan peluang-peluang perniagaan dan perdagangan secara teratur, komprehensif dan berpotensi ke atas nilai-nilai ekonomi.
Menyediakan kemudahan infrastruktur dan rekreasi yang selesa dan harmoni dengan penekanan kepada usaha membaikpulih kemudahan yang sedia ada.
Meningkatkan kawalan kesihatan, kebersihan dan pengindahan untuk mewujudkan suasana kehidupan yang selesa dan harmoni.
Menguatkuasakan undang-undang yang diterima pakai.
Memastikan setiap tindakan dan pelaksanaan tugas dengan mengambil kira "Value for Money".
Memberi keselesaan dan keharmonian kepada orang ramai melalui usaha-usaha perkhidmatan dan pelaksanaan projek-projek pembangunan

  

**Objektif**

- Memantapkan tadbir urus majlis dan sumber manusia yang berwibawa dan berjiwa murni.

- Mempertingkatkan dan memperkukuhkan sumber hasil majlis.

- Menyediakan kemudahan perbandaran yang berkualiti.

- Memantapkan dan membudayakan pengguna teknologi yang lebih efisyen.

- Mempertingkatkan kualiti hidup komuniti dan persekitaran yang mampan.

**Info Kerian**
**Julian Paul Assange** (lahir 3 Julai 1971) adalah wartawan internet warga Australia yang terkenal dengan tapak web bocor rahsia kerajaan WikiLeaks dan tapak web Whistleblower. Beliau adalah pelajar fizik dan bijak dalam matematik, seorang penggodam dan pengaturcara komputer.

Pada 30 November 2010, Interpol meletakkan Assange dalam notis merah orang dikehendakinya, atas dakwaan salah laku seks.

Kehidupan awal
--------------

Akhbar The New Yorker menyatakan Assange dilahirkan di Townsville, Queensland, pada tahun 1971. Dia pernah disiasat oleh polis Australia kerana aktiviti menggodam dan menceroboh data komputer orang lain melalui internet. Identitinya sama dengan "Mendax" iaitu orang yang diburu oleh polis Australia. Dia sering menguji kelemahan sistem komputer universiti Australia dan syarikat telekomunikasi Kanada Nortel melalui modem.

Dia menetap lama di Australia, Kenya dan Tanzania. Selain itu, dia juga pernah melawat Vietnam, Sweden, Iceland, Siberia, Iraq, Belgium dan Amerika Syarikat. Pada 30 Mac 2010, dia menyewa rumah di Iceland.

WikiLeaks
---------

Julian Assange pada 2006
WikiLeaks ditubuhkan pada 2006 bersama 9 orang ahli. Assange adalah sukarelawan yang tidak dibayar. Pada 2009, beliau menerima anugerah media baru yang diberikan oleh Amnesty International kerana menyiasat dan mendedahkan pembunuhan kejam di Kenya.

Rujukan
-------

1. ↑  "Julian Assange's mother recalls Magnetic". Australia: Magnetic Times. 7 Ogos 2010.
2. 1 2  Interpol. "Wanted: Assange, Julian Paul". Interpol.int. Dicapai pada 1 Disember 2010.
3. ↑  Daniel Assange: I never thought WikiLeaks would succeed, Nick Johns-Wickberg, 17 September 2010, Crikey
4. ↑  John F. Burns dan Alan Cowell (1 Disember 2010). "WikiLeaks Chief Is Put on Interpol List". *nytimes.com*. The New York Times.
5. ↑  ‘A real free press for the first time in history’: WikiLeaks editor speaks out in London
6. ↑  Inside WikiLeaks’ Leak Factory
**Majlis Daerah Selama** merupakan badan pentadbiran yang mentadbir daerah Selama, iaitu daerah gabungan Larut, Matang dan Selama di negeri Perak.

Sejarah
-------

Mula beroperasi pada sekitar awal tahun 1950-an. Ia lebih diketahui sebagai Lembaga Bandaran Selama, pada tahun 1952, yang berpengaruh dibawah kuasa *Local Authorities Election Ordinance*. Kemudian, nama Lembaga Bandaran telah bertukar kepada Majlis Tempatan dalam tahun 1953. Majlis Tempatan ini mentadbir kawasan Kampung Baru (perkampungan Melayu) dan Local Council (perkampungan Cina). Permecahan ini berlaku hasil tercetusnya darurat ketika tahun berkenaan. Pemecahan pentadbiran ini masih dibawah *Local Council Ordinance*. Pengisytiharaan Majlis Daerah Selama berlaku pada 1 Disember , 1979 dengan pergabungan Penguasa-Penguasa Tempatan dari kawasan-kawasan :

* Selama
* Sungai Terap
* Sungai Bayor
* Bagan Baru
* Redang Panjang
* Kampung Masjid
* Rantau Panjang
* Kubu Gajah

Hasil dari pengisytiharaan, Kerajaan Negeri Perak telah mewartakan Majlis Daerah Selama sebagai Majlis Daerah pada 24 April, 1980 melalu Warta Kerajaan Negeri Perak P.U.P.K 14, yakni Majlis Daerah ini mentadbir kawasan seluas 764.73 kilometer persegi.

Rujukan
-------

1. ↑  "Majlis Daerah Selama". Diarkibkan daripada yang asal pada 2007-06-25. Dicapai pada 2007-08-05.

Lihat juga
----------

* Kerajaan tempatan di Malaysia

Pautan luar
-----------

* Laman web rasmi Majlis Daerah Selama
* Majis Daerah Selama di Facebook
Jangan dikelirukan dengan Anjing mainan.
Anjing pengutip keemasan bermain dengan mainan sentakan.
Anak *collie* sempadan dengan *frisbee*.
**Mainan anjing** ialah mainan yang secara tertentu adalah untuk anjing bermain dengannya. Mainan anjing terdapat dalam pelbagai keragaman, termasuk tulang anjing, mainan anak anjing, bola, mainan sentakan, pembantu pelatihan, cakera dan *frisbee*, mainan plusy, dan batang.

Mainan anjing mempunyai tujuan berlainan. Anak anjing, contohnya, memerlukan mainan yang boleh dikunyah apabila ia menggigit kerana gusi dan rahangnya menjadi sangat sakit dan mengunyah benda melegakannya. Juga, bermain dengan mainan berlainan menggalakkan senaman, yang memberikan manfaat kepada kesihatan keseluruhan haiwan peliharaan itu. Mainan juga boleh merangsang minda anjing, mengurangkan tingkah laku bermasalah hasil daripada kebosanan dan tenaga berlebihan, dan menggalakan kesihatan gigi.

Ada pelbagai mainan anjing di pasaran yang direka untuk tujuan berlainan dan bergantung pada ciri anjing seperti saiz, paras kegiatan, tabiat pengunyahan, dan gaya main.

Lihat juga
----------

* Permainan dan mainan kucing
* Mainan
* Kong (mainan anjing)

Rujukan
-------
**Hantukang bersorot** (***Aegotheles bennettii***) ialah spesies burung dalam keluarga hantukang, Aegothelidae. Ia ditemui di New Guinea. Spesies tersebut pada asalnya dianggap sebagai spesies yang sama dengan hantukang rerama, sehingga spesies itu ditemui dalam julat hantukang bersorot. Ia juga pernah dianggap sebagai spesies yang sama seperti hantukang Doberai. Terdapat tiga subspesies, spesies penama dari tenggara New Guinea, *A. b. wiedenfeldi* dari utara New Guinea, dan *A. b. plumifer* dari Kepulauan D'Entrecasteaux.

Hantukang bersorot berpanjang 20 hingga 23 cm (7.9–9.1 in) dan berberat 45–47 g (1.6–1.7 oz). Bahagian belakangnya berwarna kelabu gelap dengan vermikulasi kuning pucat dan bahagian bawah pucat dengan sorotan gelap. Mukanya mempunyai kening kuning pucat yang lebar. Jantinanya serupa.

Habitat semulajadinya ialah hutan tanah pamah lembap tropika, atau pinggir hutan, sehingga 1,100 m (3,600 ka), atau 800 m (2,600 ka) untuk spesies penama. Satu sarang telah ditemui di dalam batang yang mati. Telurnya berwarna putih, dan saiz sangkak yang diketahui ialah dua telur. Spesies tersebut tidak dianggap terancam, kerana kawasan besar habitat yang sesuai masih kekal.

Rujukan
-------

1. ↑  BirdLife International (2016). "*Aegotheles bennettii*". *Senarai Merah Spesies Terancam IUCN*. **2016**: e.T60814475A95162714. doi:10.2305/IUCN.UK.2016-3.RLTS.T60814475A95162714.en. Dicapai pada 12 November 2021.
2. ↑  Dumbacher, J; Pratt, T; Fleischer, R (December 2003). "Phylogeny of the owlet-nightjars (Aves: Aegothelidae) based on mitochondrial DNA sequence". *Molecular Phylogenetics and Evolution*. **29** (3): 540–549. doi:10.1016/S1055-7903(03)00135-0. PMID 14615192.
3. 1 2 3  Holyoak, D.T. & Kirwan, G.M. (2017).
**Kajian niaga hadapan**, **penyelidikan niaga hadapan** atau **futurologi** ialah kajian sistematik, antara disiplin dan holistik mengenai kemajuan sosial dan teknologi, serta arah aliran persekitaran yang lain, lazimnya bertujuan untuk meneroka cara orang akan hidup dan bekerja pada masa hadapan. Teknik ramalan, seperti peramalan, boleh digunakan, tetapi sarjana kajian niaga hadapan kontemporari menekankan kepentingan meneroka alternatif secara sistematik. Secara umumnya, ia boleh dianggap sebagai cabang sains sosial dan selari dengan bidang sejarah. Kajian niaga hadapan (secara bahasa sehari-hari dipanggil "**niaga hadapan**" oleh kebanyakan pengamal bidang itu) berusaha untuk memahami perkara yang berkemungkinan berterusan dan perkara yang boleh berubah secara munasabah. Oleh itu, sebahagian daripada disiplin itu mencari pemahaman yang sistematik dan berasaskan corak tentang masa lalu dan masa kini, dan untuk meneroka kemungkinan peristiwa dan trend masa depan.

Rujukan
-------

1. ↑  James Joseph O'Toole (2017). "Futurology | social science". *Encyclopedia Britannica* (dalam bahasa Inggeris). Dicapai pada 11 May 2020.
2. ↑  "Futurology | Definition of Futurology by Lexico". *Lexico Dictionaries | English* (dalam bahasa Inggeris). Diarkibkan daripada yang asal pada 2021-12-09. Dicapai pada 11 May 2020.
3. ↑  Voros, Author Joseph (2017-02-24). "The Futures Cone, use and history". *The Voroscope* (dalam bahasa Inggeris). Dicapai pada 2020-07-13.
4. ↑  "Futurology". *Wordnet Search 3.1*. Princeton University. Dicapai pada 16 March 2013.
**Halaju** (Tulisan Jawi: **هالاجو**) (singkatan daripada "hala laju") adalah sesaran per unit masa. Halaju adalah satu kuantiti vektor, yakni vektor tertakluk terhadap arah pergerakan dan magnitudnya, iaitu laju.

Perbezaan antara kelajuan dan halaju
------------------------------------

Kuantiti kinematik suatu zarah klasik:  

**m** = jisim,  

**r** = kedudukan,  

**v** = halaju,  

**a** = pecutan.
Kelajuan hanya menggambarkan selaju mana sesuatu objek itu bergerak, manakala halaju pula menyatakan kelajuan objek tersebut serta ke arah mana ia bergerak. Seandainya sebuah kereta bergerak pada 60 kilometer sejam, kelajuannya telah dinyatakan. Walau bagaimanapun, jika kereta tersebut bergerak pada 60 km/j ke arah utara, maka *halaju* kereta itulah yang telah dinyatakan kini.

Perbezaan yang ketara ini dapat dilihat apabila kita mengira pergerakan objek dalam sesebuah bulatan. Apabila sesuatu objek ini bergerak dalam suatu laluan bulatan (pada kelajuan yang malar) dan kembali pada titik mulanya, purata halajunya dikira sebagai sifar manakala purata kelajuannya didapati dengan membahagikan lilitan bulatan dengan masa yang diambil untuk berjalan mengelilingi bulatan tersebut. Hal ini kerana purata halaju hanya mengambil kira sesaran antara titik-titik mula dan akhir manakala purata kelajuan pula hanya mengira jumlah jarak yang telah dilepasi.

Unit
----

Unit SI bagi halaju ialah meter per saat (**m/s**).

Formula
-------

Dalam konteks mekanik, halaju ditakrifkan sebagai sesaran dibahagikan dengan masa:

{\displaystyle v={\frac {d}{t}}\,}
Halaju juga adalah hasil pembezaan sesaran:

{\displaystyle v={\frac {d\mathbf {x} }{dt}}\,}
Pecutan adalah kadar perubahan halaju dalam masa tertentu.

{\displaystyle a={\frac {(v\_{f}-v\_{i})}{t}}\,}
Pecutan juga merupakan hasil pembezaan halaju:

{\displaystyle \mathbf {a} ={\frac {d\mathbf {v} }{dt}}={\frac {d^{2}\mathbf {x} }{dt^{2}}}\,}

Rujukan
-------

1. ↑  "hala laju". *Pusat Rujukan Persuratan Melayu, Dewan Bahasa dan Pustaka*. Dicapai pada 2 November 2020.
2. ↑  Wilson, Edwin Bidwell (1901). *Vector analysis: a text-book for the use of students of mathematics and physics, founded upon the lectures of J. Willard Gibbs*. m/s. 125. Tulisan ini barangkali merupakan asal-usul pemakaian istilah laju dan halaju dalam konteks fizik vektor.
**Majlis Pertabalan Sultan Azlan sebagai Sultan Perak** telah diadakan pada 9 disember 1985 di Istana Iskandariah, Bukit Chandan, Kuala Kangsar, Perak. Sultan Azlan Muhibuddin Shah Ibni Almarhum sultan Yussuf Izzuddin Shah perlu menjalani 6 istiadat mengikut adat istiadat Kesultanan Perak iaitu :

1. Tabal Adat
2. Menziarahi makam Sultan Perak

Tabal Adat
----------

Pada 9 Disember 1985 Sultan Azlan Muhibuddin Shah menerima Pedang Cura Si Manjakini dari Pawang Diraja. Mastika Embun dipersembahkan dan Cap Halilintar dibisikkan ke telinga kanan baginda berhubung rahsia nasab keturunan. 

Tun Syed Zahiruddin Syed Hassan selaku Bendahara Seri Maharaja membacakan pemasyhuran pertabalan sultan mengikit pasal 6 perkara 2 Undang-Undang Kerajaan Negeri Perak. Seruan 'Daulat Tuanku' sebanyak 3 kali , seterusnya paluan Nobat dan tembakan meriam 21 das.

Menziarahi makam Sultan Perak
-----------------------------

Dari Kuala Kangsar hingga ke Beting Beras Basah di Bagan Datoh, Perak, Sultan Azlan Muhibuddin Shah menziarahi semua makam Sultan Perak terdahulu (33 buah ) di tebing kiri dan kanan Sungai Perak. Baginda dan rombongan berhanyut dengan bot yang dinamakan Balai Gambang berwarna kuning. Semua makam Sultan terletak di tebing kiri dan kanan Sungai Perak seperti di Bota, Kampung Gajah, Pulau Tiga, Perak, Pasir Pulai, Kampung Teluk Memali, Pulau Indera Sakti , Durian Sebatang , Teluk Intan dan lain-lain.

Imam dan Mufti Perak membacakan doa selamat di setiap makam dan beramah mesra dengan masyarakat setempat.

Rujukan
-------

1. ↑  "Arkib Negara Malaysia". Diarkibkan daripada yang asal pada 2007-07-11. Dicapai pada 2008-02-08.
***Kal Ho Naa Ho*** (Hindi: कल हो ना होcode: hi is deprecated , Urdu: کل ہو نہ ہو‎, bermaksud *Esok Mungkin Tidak Jadi*) ialah filem Bollywood tahun 2003 yang penggambarannya dibuat di Bandar raya New York. Ia dibintangi Jaya Bachchan, Shahrukh Khan, Preity Zinta, dan Saif Ali Khan.

Plot
----

Mengisahkan Naina (Preity Zinta) seorang gadis kolej yang berasal dari India yang menetap di New York bersama ibu, nenek dan dua orang adiknya setelah kematian ayahnya. Setelah kematian ayahnya, kehidupan yang dijalaninya bersama keluarganya disana tidak tenteram dengan sering berlaku pergaduhan antara ibu dan neneknya tentang kematian ayahnya. Keluarga itu semakin porak-peranda lagi dengan sikap neneknya yang memilih kasih terhadap adik-adik Naina iaitu Gia yang sering dibenci neneknya.

Keesokkan harinya, pergaduhan antara ibu dan neneknya berlaku seperti biasa dan kali ni lebih parah sehinggakan timbul kesedihan antara Naina,ibu dan dua orang adiknya itu. Mereka berempat melepaskan tangisan bersama-sama di dalam bilik dan berdoa pada Tuhan mereka supaya suatu hari nanti akan tiba seseorang yang bagaikan malaikat untuk membahagiakan hidup mereka dan membuang semua kisah duka mereka jauh-jauh.

Tanpa disedari, aktiviti mereka diperhatikan oleh seorang jejaka yang berada dari beranda luar rumahnya dan merupakan jiran baru yang berpindah bersebelahan rumah Naina. Jejaka tersebut iaitu Aman memerhati namun wajah Naina tidak dapat terlihat kerana terlindung disebalik tiang rumah.

Hari seterusnya Aman keluar ke halaman rumahnya dan menghampiri adik Naina yang sedang menonton budak-budak lain bermain basketball. Lalu terdengar akan suara sumbang nyanyian daripada nenek Naina dan kawan-kawannya yang kononnya sedang berdoa dan memuji dewi. Aman menjerit dari arah koridor luar meminta mereka menghentikan nyanyian mereka kerana kedengaran sehingga sakit telinga. Suara Aman yang menjerit dari arah bawah didengar juga oleh Naini yang berada di beranda tingkat atas rumahnya. Mata Aman terus terpanah akan Naina.

Pelakon
-------

### Watak utama

* Shahrukh Khan sebagai Aman Mathur
* Preity Zinta sebagai Naina Catherine
* Saif Ali Khan sebagai Rohit

### Watak sampingan

* Sonali Bendre sebagai Dr. Priya
* Jaya Bachchan sebagai Jennifer Kapur
* Jhanak Shukla sebagai Gia Kapur
* Athit Naik sebagai Shiv Kapur
* Sushma Seth sebagai Lajjo Kapur
* Delnaaz Irani sebagai Jaspreet "Sweetu" Kapoor
* Lillete Dubey sebagai Jaswinder "Jazz" Kapoor

Rujukan
-------

1. ↑  "Kal Ho Na Ho". Dicapai pada 12 April 2013.
2. ↑  "Top Lifetime Grossers Worldwide". Boxofficeindia.com. Diarkibkan daripada yang asal pada 2012-05-25. Dicapai pada 24 April 2013.

Pautan luar
-----------

* *Kal Ho Naa Ho*  di Pangkalan Data Filem Internet (IMDb)

|  |  |
| --- | --- |
| Ikon tunas | Rencana berkenaan filem ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Majlis Perundingan Melayu** merupakan sebuah NGO yang berhasrat menjaga kepentingan orang Melayu di Malaysia dalam konteks masyarakat majmuk yang mempunyai pelbagai kaum , etnik, budaya, agama dan sebagainya.

Pengerusi Biro Perlembagaan dan Perundingan MPM ialah Tan Sri Abdul Aziz Abdul Rahman .

Akta Hasutan
------------

NGO ini mengharapkan kerajaan supaya melakukan kajian semula berhubung Akta Hasutan yang hendak dihapuskan kerana ia boleh mendedahkan kepada bahaya polarirasi dan seterusnya pergeseran antara kaum di Malaysia. MPM mendesak kerajaan supaya meneliti lebih mendalam tiga draf rang undang-undang yang dicadang menggantikan Akta Hasutan. Pada 30 Mei 2014, Menteri di Jabatan Perdana Menteri Nancy Shukri mengumumkan draf Rang Undang-undang Harmoni Nasional, Rang Undang-undang Perpaduan Nasional dan Rang Undang-undang Suruhanjaya Perpaduan dan Integrasi Nasional. Majlis Perundingan Perpaduan Nasional (MPPN) menyerahkan draf pertama rang undang-undang itu kepada kabinet pada Mei 2014.

Draf baru itu cuba mengenepikan kedaulatan Raja-Raja Melayu dalam hal memelihara hak keistimewaan orang Melayu dan beberapa perkara seperti kuota dalam perkhidmatan awam yang hanya boleh dipinda dengan perkenan Majlis Raja-Raja di bawah Perlembagaan Persekutuan.

Beberapa isu nyata mempertikaikan hak-hak orang Melayu seperti 'diskriminasi', 'keistimewaan kaum', 'kesamaan' dan 'diskriminasi positif'. Semua perkara itu termaktub dalam Perkara 8 Perlembagaan Persekutuan. Seharusnya Perkara 3 (1) dan Perkara 37 (1) dalam Perlembagaan yang menjadi asas keharmonian. Ketetapan dalam Konvensyen Hak Asasi Manusia seperti International Convention of Elimination of All Forms of Racial Discrimination (ICERD) sering dimanipulasikan.

Seterusnya draf itu mengetepikan kedaulatan agama Islam. Sedangkan pemerintahan British dahulu tidak pernah mengusiknya. Seharusnya institusi Raja-Raja Melayu, hak keistimewaan orang Melayu, agama negara dan kenegaraan tidak wajar disentuh. Perkara-perkara asas ini terbukti berjaya memelihara keharmonian negara dan kemajuan kepada semua bangsa selama ini.

"Unfair Discrimination Tribunal" tidak wajar ditubuhkan kerana akan mengambil peranan institusi kehakiman dalam memutuskan isu-isu berkaitan Perlembagaan serta peranan Raja-Raja Melayu sebagai ketua agama Islam. 

Sidang media MPM turut disertai oleh Setiausaha Agung MPM Datuk Dr Hasan Mad, bekas Ketua Polis Negara Tun Mohammed Haniff Omar, Pengerusi Yayasan Nassar, Nasharudin Mat Isa dan 40 wakil pertubuhan bukan kerajaan (NGO) Islam dan Melayu.

Rujukan
-------

1. ↑  "MPM gesa kerajaan kaji semula keputusan mansuh Akta Hasutan". Utusan Malaysia. 5 Jun 2014. Diarkibkan daripada yang asal pada 2014-09-09. Dicapai pada 2014-06-05.